CELEX: 62018TN0047
Language: lv
Date: 2018-01-29 00:00:00
Title: Lieta T-47/18: Prasība, kas celta 2018. gada 29. janvārī – UZ/Parlaments

9.4.2018   
            
            
               LV
            
            
               Eiropas Savienības Oficiālais Vēstnesis
            
            
               C 123/24
            
         Prasība, kas celta 2018. gada 29. janvārī – UZ/Parlaments
   (Lieta T-47/18)
   (2018/C 123/31)
   Tiesvedības valoda – franču
   
      Lietas dalībnieki
   
   
      Prasītāja: UZ (pārstāvis – J.-N. Louis, advokāts)
   
      Atbildētājs: Eiropas Parlaments
   
      Prasījumi
   
   Prasītājas prasījumi Vispārējai tiesai ir šādi:
   
               —
            
            
               atzīt un nospriest, ka
            
         
               —
            
            
               Eiropas Parlamenta ģenerālsekretāra 2017. gada 27. februāra lēmums, ar kuru tai tiek piemērots disciplinārsods – pazemināšana amatā no AD13 pakāpes 3. līmeņa uz AD12 pakāpes 3. līmeni no 2017. gada 1. marta un AD13 pakāpē iegūto nopelnu punktu noteikšana nulles sākuma pozīcijā, tiek atcelts;
            
         
               —
            
            
               lēmums par viņas lūguma sniegt palīdzību noraidīšanu tiek atcelts;
            
         
               —
            
            
               Eiropas Parlaments atlīdzina tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza četrus pamatus.
   
               1.
            
            
               Pirmais pamats ir par Eiropas Savienības Pamattiesību hartas 41. panta un Eiropas Savienības Civildienesta noteikumu (turpmāk tekstā – “Civildienesta noteikumi”) IX pielikuma 3. un 22. panta pārkāpumu, jo iecēlējinstitūcija (turpmāk tekstā – “iecēlējinstitūcija”) neesot uzklausījusi prasītāju, lai pamatotu savu lēmumu atbilstoši Civildienesta noteikumu IX pielikuma 3. pantam, nedz arī pirms prasītājas lūguma sniegt palīdzību atbilstoši Civildienesta noteikumu 24. pantam noraidīšanas.
            
         
               2.
            
            
               Otrais pamats ir par Civildienesta noteikumu IX pielikuma 9., 10. un 16. panta pārkāpumu, jo apstrīdētais disciplinārais lēmums pārkāpjot samērīguma principu un nosakot prasītājai vispārēju sodu, kas nav paredzēts Civildienesta noteikumu IX pielikumā, proti, pazemināšanu pakāpē, nopelnu punktu atcelšanu un viņas izslēgšanu no jebkuriem vadības pienākumiem.
            
         
               3.
            
            
               Trešais pamats ir par pārkāpumiem Disciplinārlietu kolēģijas darbā, jo ne tikai lieta tajā tikusi iesniegta prettiesiski, iepriekš neuzklausot prasītāju, bet arī visā procedūras laikā tā neesot ņēmusi vērā tiesības uz aizstāvību.
            
         
               4.
            
            
               Ceturtais pamats ir par Civildienesta noteikumu 24. panta pārkāpumu it īpaši tādēļ, ka iecēlējinstitūcija neesot uzklausījusi prasītāju pirms viņas lūguma sniegt palīdzību noraisīšanas.